# Algerië

Demokratiese Volksrepubliek Algerië
الجمهورية الجزائرية الديمقراطية الشعبية (Arabies)
ⵟⴰⴳⴷⵓⴷⴰ ⵜⴰⵎⴻⴳⴷⴰⵢⵜ ⵜⴰⵖⴻⵔⴼⴰⵏⵜ ⵜⴰⵣⵣⴰⵢⵔⵉⵜ (Berbers)|

|  |  |
| --- | --- |
|  |  |
| Vlag
 | Seël
 |

 |
| Nasionale leuse: بالشّعب وللشّعب *(Arabies vir: "Deur die volk en vir die volk")* |
| Volkslied: *Kassaman* *(Arabies vir: "Ons belowe")*  |
|  |
| **Hoofstad** | Algiers
﻿ / ﻿ |
| **Grootste stad** | Algiers |
| **Amptelike tale** | Arabies en Berbers |
| **Regering** • President • Eerste minister | Unitêre semi-presidensiële grondwetlike republiek Abdelmadjid Tebboune Sifi Ghrieb |
| **Onafhanklikheid** • Fenisiërs • Kartagers • Numidiërs • Romeinse Ryk • Koninkryk Altava • Ifranid-dinastie • Rustamid-dinastie • Sulaymanid-dinastie • Zirid-dinastie • Hammadid-dinastie • Zayyanid-dinastie • Al Jazâ'ir • Emiraat Abdelkader • Frans-Algerië • Verklaar • Erken • Huidige grondwet  |  900 v.C. 801 v.C. 202 v.C. 25 v.C. 477 757 776 786 972 1014 1235 1516 5 Julie 1830 1832 3 Julie 1962 5 Julie 1962 10 September 1963 |
| **Oppervlakte**  - Totaal    - Water (%) |   2 381 741 km2  (10de) 919 595 myl2 1,1 |
| **Bevolking**  - 2022-skatting  - 2013-sensus  - Digtheid |   45 400 000 (32ste) 37 900 000 19 / km2 (171ste) 49,2 / myl2 |
| **BBP** (KKP)  - Totaal  - Per capita | 2023-skatting
$628,990 miljard (43ste) $13 682 (111de) |
| **BBP** (nominaal)  - Totaal  - Per capita | 2023-skatting
$224,107 miljard (58ste) $4 875 (130ste) |
| **MOI** (2021) |  0,745 (91ste)  –  hoog |
| **Gini** (2011) | 27,6 –  laag |
| **Geldeenheid** | Dinar (`DZD`) |
| **Tydsone**  - Somertyd | MET (UTC+1) nie toegepas nie (UTC+1) |
| **Internet-TLD** | .dz, الجزائر. |
| **Skakelkode** | +213 |

**Algerië** (Arabies: الجزائر, *al-Jazā'ir*; Berbers: ⴷⵣⴰⵢⴻⵔ, *Dzayer*, Frans: *Algérie*), amptelik die **Demokratiese Volksrepubliek Algerië** (Arabies: الجمهورية الجزائرية الديمقراطية الشعبية; Berbers: ⵟⴰⴳⴷⵓⴷⴰ ⵜⴰⵎⴻⴳⴷⴰⵢⵜ ⵜⴰⵖⴻⵔⴼⴰⵏⵜ ⵜⴰⵣⵣⴰⵢⵔⵉⵜ), is 'n groot, bergagtige land in Noord-Afrika en die grootste land van Afrika, effens groter as die Demokratiese Republiek van die Kongo. Die grootste deel van die land lê in die Saharawoestyn met 'n smal kusvlakte aan die Middellandse See, noord van die Atlasgebergte. In die suidooste van Algerië is die Ahaggarbergreeks geleë. In die suide grens dit, van wes na oos, aan Wes-Sahara, Mauritanië, Mali, Niger en Libië. Die Middellandse See vorm die noordgrens. Dit vorm saam met Marokko en Tunisië, waartussen dit lê, die Magreb (of *Tamazgha*).

Nasa-satellietbeeld van Algerië
Kaart van Algerië
Topografiese kaart van Algerië
Klimaatsones in Algerië volgens die Köppen-klimaatklassifikasie
Algerië het 'n ou Berber-beskawing wat dateer uit die jaar 200 v.C. tydens die Berber-koninkryk Numidië. Algerië was tussen 1830 en 1962 'n kolonie van Frankryk. Die land het op 5 Julie 1962 onafhanklik geword.

Die hoofstad en grootste stad is Algiers. Die meeste mense woon in die breë, bergagtige kusstrook. In die suide is 'n deel van die noordelike Sahara. Die oorheersende godsdiens is Islam, maar die land het ook 'n klein persentasie Christene.

## Etimologie

Die landsnaam is ontleen aan die stad Algiers. Die stadsnaam op sy beurt is afgelei van die Arabiese *al-Jazā'ir* (الجزائر, "die eilande"), 'n korter vorm van die ouer *Jazā'ir Banī Mazghanna* (جزائر بني مزغنة, "Eilande van die Mazghanna-stam"), gebruik onder andere deur die Middeleeuse geograaf al-Idrisi.

## Onlangse geskiedenis

Sedert 1992 beveg die Algerynse regering diverse groepe Islamitiese ekstremiste. Veral deur terreuraksies van hierdie groepe, het tienduisende mense in dorpe en stede in die noorde van Algerië gesterf. Die land ly ook onder werkloosheid, watertekort en behuisingsnood. In 2003 is die noorde deur 'n sterk aardbewing getref.

## Data

### Basisgegewens

* Bestuursindeling: 48 provinsies
* Hoofstad: Algiers (3 415 811 (2011), metropolitaanse gebied 7 796 923)
* Ander stede: Oran (1 560 329), Tébessa (634 332), Constantine (464 219), Djelfa (339 248), Biskra (307 987), Batna (290 645), Sétif (288 461), Annaba (257 359), Mostaganem (245 330), Sidi bel Abbès (212 935), Skikda (182 903), Blida (182 447), Tiaret (178 915), Béjaïa (177 988), Tlemcen (173 531), Béchar (165 627), Bordj Bou Arréridj (158 812), El Oued (134 699), Ouargla (133 024)

### Bevolking

* Bevolkingsgroepe: Arabiere 70%, Berbers 30%, Franse
* Tale: Arabies (amptelike taal), Berber (Tamazight, Kabilies e.a.), Frans
* Lewensverwagting: 77,2 jaar (2018), 75,8 jaar (mans), 78,7 jaar (vroue)
* Bevolkingsgroei: 1,63% (2018)
* Geletterdheid: 80,2% (2015) mans 87,2%, vrouens 73,1%

### Politiek

Abdelmadjid Tebboune, Algerynse president sedert Desember 2019
Algerië is 'n unitêre semi-presidensiële grondwetlike republiek. Die parlement bestaan uit 'n nasionale vergadering van 480 lede wat elke vyf jaar verkies word, en 'n nasionale raad met 96 indirek gekose en 48 deur die president benoemde lede; elke drie jaar word die helfte van die lede verkies. Die president word elke vyf jaar regstreeks verkies.

* President: Abdelmadjid Tebboune (sedert Desember 2019)
* Regeringsleier: Nadir Larbaoui (sedert November 2023)
* Partye met aantal setels (verkiesing Mei 2002):
	+ FLN (Front de Libération Nationale) 160 van 480; nasionale raad: 40 van 96 gekose lede
	+ RND (Rassemblement National Démocratique): 100 – 42
	+ FFS (Front des Forces socialistes; sosiaal-demokraties): 4 – 0
	+ TAJ (Rassemblement pour l'espoir de l'Algérie): 20 – 0
	+ MPA (Mouvement populaire algérien): 13 – 1
	+ MPS (Mouvement de la société pour la paix): 34 – 0
	+ Ennahda – FJD: 15 – 0
	+ FF: 14 – 1
	+ FFS: 14 – 0
	+ PT: 11 – 0
	+ RCD: 9 – 0
	+ Ander partye: 75 – 43
	+ Onafhanklikes: 10 – 6
	+ Vakant: 2 – 1

### Ekonomie

Die Algerynse hoofstad Algiers
* BNP: $200,171miljard (2019), $4 646 per persoon
* Groei BNP: 3,7%
* Landbou: graan, dadels, sitrus, wyn
* Grondstowwe: aardolie, aardgas, yster, fosfaat, sink, sout
* Uitvoere (2002): ruolie, aardgas en verwante produkte (97%), halfvervaardigde goedere (3%)
* Uitvoervennootskappe: Italië 17,4%, Spanje 13%, Frankryk 11,9%, Verenigde State 9,4%, Brasilië 6,2%, Nederland 5,5% (2017)
* Invoere: masjinerie en vervoermiddels 38%, halfvervaardigde goedere 20%, verbruikersgoedere 14%
* Invoervennootskappe: Volksrepubliek China 18,2%, Frankryk 9,1%, Italië 8%, Duitsland 7%, Spanje 6,9%, Turkye 4,4% (2017)

## Verwysings

## Bronne

Algemeen
* (en)  "Algeria". Encyclopædia Britannica. Besoek op 12 November 2023.
* (en)  "Algeria". Central Intelligence Agency. Besoek op 12 November 2023.

## Eksterne skakels

* (en)  Toerisme-inligting oor Algerië op Wikivoyage
* (ar)  Amptelike webwerf van die Algerynse regering
* (ar)  Amptelike webwerf van die Algerynse eerste minister